20.1.2010 Jurnalul Oficial al Uniunii Europene L 14/1 (Acte fără caracter legislativ) REGULAMENTE REGULAMENTUL (UE) NR. 46/2010 AL COMISIEI din 19 ianuarie 2010 de derogare de la Regulamentul (CEE) nr. 3149/92 în ceea ce priveşte perioada de îndeplinire în România a planului de distribuție a produselor alimentare pentru persoanele cele mai defavorizate din Uniune pe anul 2009 COMISIA COMUNITĂŢILOR EUROPENE, având în vedere Tratatul privind funcționarea Uniunii Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole şi privind dispoziţii specifice referitoare la anumite produse agricole („Regulamentul unic OCP”) ('), în special articolul 43 litera (g) coroborat cu articolul 4, întrucât: (1)  Articolul 3 alineatul (1) din Regulamentul (CEE) nr. 3149/92 al Comisiei din 29 octombrie 1992 de stabilire a normelor de punere în aplicare a furnizării de alimente din stocurile de intervenție pentru persoanele cele mai defavorizate din Comunitate ( prevede că perioada de îndeplinire a planului anual de distribuție a unor produse alimentare începe la 1 octombrie și se încheie la 31 decembrie anul următor. Deoarece România s-a aflat în imposibilitate de a-şi îndeplini planul anual în termenul fixat prin Regulamentul (CEE) nr. 3149/92 ca urmare a dificultăților survenite la retragerea stocurilor de zahăr situate în Slovacia, care i-au fost repartizate în cadrul planului anual pe 2009, adoptat prin Regulamentul (CE) nr. 983/2008 al Comisiei ('), este necesar să se deroge de la norma menţionată și să se prelungească termenul de îndeplinire în acest caz anume. (2)  Îndeplinirea planului anual se încheie la 31 decembrie 2009 şi derogarea trebuie aplicată începând cel târziu de la această dată. (5) Măsurile prevăzute de prezentul regulament sunt conforme cu avizul Comitetului de gestionare a orga- nizării comune a pieţelor agricole, ADOPTĂ PREZENTUL REGULAMENT: Articolul 1 Prin derogare de la articolul 3 alineatul (1) din Regulamentul (CEE) nr. 3149/92, în ceea ce privește stocurile de zahăr repar- tizate României în cadrul planului anual pe 2009, perioada de îndeplinire a planului menţionat se prelungeşte până la 31 ianuarie 2010. Articolul 2 Prezentul regulament intră în vigoare la data publicării în Jurnalul Oficial al Uniunii Europene. Se aplică de la 31 decembrie 2009. Expiră la 1 februarie 2010. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 19 ianuarie 2010. JO L 299, 16.11.2007, p. 1. () JO L 313, 30.10.1992, p. 50. JO L 268, 9.10.2008, p. 3. Pentru Comisie Președintele JosE Manuel BARROSO